[pic] | KOMISIJA EVROPSKIH SKUPNOSTI |

Bruselj, 18.8.2005

KOM(2005) 376 končno

Predlog

ODLOČBA SVETA

o dovoljenju Latviji, da podaljša uporabo ukrepa z odstopanjem od člena 21 Šeste direktive Sveta 77/388/EGS o usklajevanju zakonodaje držav članic o prometnih davkih

(predložila Komisija)

OBRAZLOŽITVENI MEMORANDUM

OZADJE PREDLOGA |

Utemeljitev in cilji predloga Na podlagi člena 27(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero – lahko Svet soglasno na predlog Komisije dovoli kateri koli državi članici, da uvede posebne ukrepe za odstopanje od navedene direktive zaradi poenostavitve obračunavanja davkov ali za preprečitev nekaterih vrst izogibanja davkom ali davčnih utaj. S pismom, vpisanim v evidenco pri Generalnem sekretariatu Komisije na dan 16. marca 2005, je Latvija zahtevala dovoljenje za podaljšanje uporabe ukrepa odstopanja za posle z lesom, ki ga je z Aktom o pristopu predhodno dobila za omejeno obdobje. V skladu s členom 27(2) Direktive 77/388/EGS je Komisija s pismom z dne 10. maja 2005 obvestila druge države članice o zahtevku Latvije. S pismom z dne 31. maja 2005 je Komisija uradno obvestila Latvijo, da ima na voljo vse informacije, potrebne za oceno zahtevka. |

Splošni kontekst Pretežni delež trga lesa v Latviji imajo majhne lokalne družbe in posamezni dobavitelji, za katere se je pogosto izkazalo, da so to začasna podjetja, ki jih davčna služba težko nadzoruje in ki so nosilci davčnih utaj. Najbolj običajno izogibanje davkom vključuje izstavitev računa za dobavo, ki ji sledi izginotje podjetja brez plačila davka, stranka pa je prejela veljaven račun za odbitek davka. Da bi se preprečilo izogibanje davkom, je bila posebna določba vključena v latvijski zakon o DDV. Ta določba o odstopanju od člena 21 Direktive 77/388/EGS določa, da je, pod določenimi pogoji, v primeru transakcij v zvezi z lesom, prejemnik blaga ali storitev oseba, zavezana plačilu DDV. Ta sistem se uporablja za dobave blaga in storitev na območju Latvije in nima vpliva na čezmejne transakcije. Komisija razume, da je ta ureditev dejansko omogočila Latviji, da je zmanjšala tveganje izogibanja DDV in poenostavila postopek za obračunavanje davka na trgu lesa. Zato Komisija meni, da je primerno, da se Latviji dovoli ta posebni ukrep še naprej uporabljati. |

Obstoječe določbe na področju, na katerega se nanaša predlog Predhodno dodeljeno odstopanje v Aktu o pristopu Priloga VIII, poglavje 7, točka 1(b). |

Usklajenost z drugimi politikami in cilji Unije Se ne uporablja. |

POSVETOVANJE Z ZAINTERESIRANIMI STRANKAMI IN PRESOJA VPLIVA |

Posvetovanje z zainteresiranimi strankami |

Ni pomembno. |

Zbiranje in uporaba strokovnega znanja in izkušenj |

Zunanje strokovno znanje in izkušnje niso bili potrebni. |

Presoja vpliva Cilj predloga Odločbe je boj proti izogibanju plačila DDV na trgu lesa v Latviji in ima zato potencialen pozitiven gospodarski vpliv. Vpliv bo zaradi majhnega obsega odstopanja v vsakem primeru omejen. |

PRAVNI ELEMENT PREDLOGA |

Povzetek predlaganih ukrepov Dovoljenje Latviji, da podaljša uporabo ukrepa z odstopanjem od člena 21 Šeste direktive Sveta 77/388/EGS glede mehanizma obrnjene davčne obveznosti za posle z lesom. |

Pravna podlaga Po členu 27(1) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero. |

Načelo subsidiarnosti Predlog je v izključni pristojnosti Skupnosti. Načelo subsidiarnosti se zato ne uporablja. |

Načelo sorazmernosti Predlog je v skladu z načelom sorazmernosti zaradi naslednjega razloga/naslednjih razlogov. |

Ta odločba se nanaša na dovoljenje, izdano državi članici na njeno prošnjo, in ne predstavlja nobene obveze. |

Zaradi omejenega obsega odstopanja je posebni ukrep sorazmeren z želenim ciljem. |

Izbira instrumentov |

Predlagani instrumenti: drugo. |

Druga sredstva ne bi bila primerna zaradi naslednjega razloga/naslednjih razlogov. V skladu s členom 27 Šeste direktive Sveta 77/388/EGS o usklajevanju zakonodaje držav članic o prometnih davkih je možna samo odločba Sveta. |

PRORAčUNSKE POSLEDICE |

Predlog ne vpliva na proračun Skupnosti. |

DODATNI PODATKI |

Klavzula o ponovnem pregledu/o reviziji/o časovni omejitvi veljavnosti |

Predlog vsebuje klavzulo o časovni omejitvi veljavnosti. |

1. Predlog

ODLOČBA SVETA

o dovoljenju Latviji, da podaljša uporabo ukrepa z odstopanjem od člena 21 Šeste direktive Sveta 77/388/EGS o usklajevanju zakonodaje držav članic o prometnih davkih

(Besedilo v latvijskem jeziku je edino verodostojno)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 77/388/EGS z dne 17. maja 1977 o usklajevanju zakonodaje držav članic glede prometnih davkov – Skupni sistem davka na dodano vrednost: enotna osnova za odmero[1], in zlasti člena 27 Direktive,

ob upoštevanju predloga Komisije[2],

ob upoštevanju naslednjega:

(1) V skladu s členom 27(1) Šeste Direktive Sveta 77/388/EGS lahko Svet soglasno na predlog Komisije pooblasti katero koli državo članico, da uvede posebne ukrepe za odstopanje od določb Direktive zaradi poenostavitve obračunavanja davkov ali za preprečitev posameznih vrst izogibanja davkom ali davčnih utaj.

(2) S pismom, vpisanim v evidenco pri Generalnem sekretariatu Komisije na dan 16. marca 2005, je Latvija zahtevala dovoljenje za podaljšanje uporabe ukrepa odstopanja za posle z lesom.

(3) V skladu s členom 27(2) Direktive 77/388/EGS je Komisija s pismom z dne 10. maja 2005 obvestila druge države članice o zahtevku Latvije. S pismom z dne 31. maja 2005 je Komisija uradno obvestila Latvijo, da ima na voljo vse informacije, potrebne za oceno zahtevka.

(4) Pretežni delež trga lesa v Latviji imajo majhne lokalne družbe in posamezni dobavitelji. Narava trga in vpletenih podjetij je pripeljala do davčnih goljufij, ki jih davčni organi težko nadzorujejo. Da bi se obvladalo to zlorabo, je bila v latvijski zakon o DDV vključena posebna določba, ki predpisuje, da je, v določenih okoliščinah, oseba, zavezana plačilu davka, tista, za katero se je opravila obdavčljiva dobava blaga ali storitev.

(5) Člen 21(1) Direktive 77/388/EGS, v različici, določeni v členu 28(g) navedene direktive, določa, da je v skladu z notranjim sistemom davčni zavezanec, ki dobavi blago ali storitve, običajno zavezan k plačilu davka. Vendar je Akt o pristopu iz leta 2003[3], in zlasti poglavje 7, točka 1(b) Priloge VIII Akta o pristopu, dovolil Latviji, da za omejeno obdobje nadaljuje z uporabo svojega postopka za obračunavanje DDV na posle z lesom.

(6) Komisija razume, da je ta ureditev dejansko omogočila Latviji, da je zmanjšala tveganje izogibanja DDV in poenostavila postopek za obračunavanje davka na trgu lesa.

(7) Odstopanje nima negativnih vplivov na lastna sredstva Skupnosti od DDV –

SPREJEL NASLEDNJO ODLOČBO:

Jediný článek

Z odstopanjem od člena 21(1)(a) Direktive 77/388/EGS, v različici, določeni v členu 28(g) Direktive, se Latviji dovoli, da nadaljuje z določanjem prejemnika kot zavezanca za plačilo DDV v primeru poslov z lesom do 31. decembra 2009.

Ta odločba je naslovljena na Republiko Latvijo.

V Bruslju, […]

Za Svet

Predsednik

[1] UL L 145, 13.6.1977, str. 1. Direktiva, kakor je bila nazadnje spremenjena z Direktivo 2004/66/ES (UL L 168, 1.5.2004, str. 35).

[2] UL C , , str. .

[3] UL L 236, 23.9.2003, str. 33